Намесьнік сакратара Папскай Рады па культуры заўважыў, што Царква заклікае правесьці хвіліну цішы перад пачаткам фінальнага матчу, карыстаючыся нагодай гэтай па-сапраўднаму глабальнай падзеі, калі мільёны аматараў футболу з усяго сьвету зьбяруцца перад тэлеэкранамі. “Вядома, што гэта ёсьць знак маўчаньня гарматаў і спыненьня войнаў, і ня толькі на працягу хвіліны, але назаўжды. Планета сапраўды мае патрэбу ў міры, і ініцыятыва Ватыкану скіравана на тое, каб усе людзі добрай волі былі салідарныя ў гэтым імкненьні. І, вядома, хацелася б таксама, каб Міжнародная федэрацыя футболу арганізавала хвіліну цішы перад апошнім матчам гэтага чэмпіянату, у імя міру”, — сказаў сьвятар.